વિશ્વ અમેરિકાને કઈ રીતે જુએ છે?

રાષ્ટ્રપતિ ટ્રમ્પે વારંવાર જાહેરાત કરી છે કે અમેરિકા "વિશ્વમાં સૌથી મહાન દેશ" છે. પરંતુ પ્યૂ રિસર્ચ સેન્ટરના 13 દેશો પર થયેલા તાજેતરના સરવે અનુસાર તેમણે વિદેશમાં આ છબિ સુધારવા માટે ખાસ કંઈ કર્યું નથી. 

ઘણા યુરોપિયન દેશોમાં અમેરિકા અંગે હકારાત્મક વલણ ધરાવતા લોકોની સંખ્યા લગભગ 20 વર્ષના સૌથી નીચા સ્તરે પહોંચી ગઈ છે. 

અમેરિકા વિશે બ્રિટનમાં 41 ટકા લોકો હકારાત્મક અભિપ્રાય ધરાવતા હતા, જ્યારે ફ્રાન્સમાં આ આંકડો 31 ટકા છે જે 2003 પછી સૌથી નીચો છે. જર્મનીમાં માત્ર 26 ટકા લોકો અમેરિકા માટે હકારાત્મક મત ધરાવે છે.

કોરોના વાઇરસની બિમારી અંગે અમેરિકાના પગલાં આ વિષયમાં બહુ મોટું પરિબળ રહ્યા છે. જુલાઈ અને ઑગસ્ટના આંકડા દર્શાવે છે કે માત્ર 15 ટકા ઉત્તરદાતા (સરવેમાં ભાગ લેનારા લોકો) માને છે કે અમેરિકાએ આ વાઈરસનો યોગ્ય રીતે સામનો કર્યો છે.

જળવાયુ પરિવર્તન (ક્લાઇમેટ ચેન્જ) અંગે અસહમતી

રાષ્ટ્રપતિ ટ્રમ્પ પર્યાવરણના ફેરફારો વિશે શું વિચારે છે તે નક્કી કરવું મુશ્કેલ છે, કારણ કે તેઓ ક્યારેક તેને "બહુ મોંઘો ભય" ગણાવે છે, તો ક્યારેક તેને "એક ગંભીર વિષય" ગણાવે છે, જે "તેમના ... બીજા 4000 અક્ષરો માટે લેખ ચાલુ રાખો:
હૃદયની બહુ નજીક છે."

પરંતુ એક વાત સ્પષ્ટ છે કે સત્તા સંભાળ્યાના છ મહિનાની અંદર જ તેમણે પેરિસની જળવાયુ સંધિમાંથી હાથ ઊંચા કરી દીધા હતા. આ સમજૂતી હેઠળ લગભગ 200 દેશો વિશ્વના તાપમાનમાં વૃદ્ધિને બે ટકા સુધી નીચે રાખવા માટે તૈયાર હતા.

ચીન પછી અમેરિકા સૌથી વધારે કાર્બન ઉત્સર્જન કરે છે. આ અંગે રિસર્ચ કરનારાઓનું કહેવું છે કે ટ્રમ્પ બીજી વખત રાષ્ટ્રપતિ બનશે તો કદાચ ગ્લોબલ વોર્મિંગ પર અંકુશ મેળવવાનું મુશ્કેલ બની જશે.

પેરિસ ક્લાઈમેટ સમજૂતીમાંથી અમેરિકાની ઍક્ઝિટ રાષ્ટ્રપતિની ચૂંટણીના બીજા દિવસ 4 નવેમ્બરથી ઔપચારિક રીતે લાગુ થઈ જશે. ટ્રમ્પના હરીફ જો બાઇડને વચન આપ્યું છે કે તેઓ ચૂંટણી જીતી જશે તો અમેરિકા આ સંધિમાં ફરી સામેલ થઈ જશે.

કેટલાક જાણકારો કહે છે કે અમેરિકા આ સમજૂતીમાંથી નીકળી ગયું તેના કારણે જ બ્રાઝિલ અને સાઉદી અરેબિયાએ કાર્બન ઉત્સર્જન ઘટાડવાના પ્રયાસોને ઠપ કરી દીધા છે.

કેટલાક લોકો માટે સરહદો બંધ

રાષ્ટ્રપતિ ટ્રમ્પે કાર્યભાર સંભાળ્યા પછી એક સપ્તાહમાં જ સાત મુસ્લિમ બહુમતી દેશોમાંથી આવતા માઇગ્રન્ટ્સ માટે અમેરિકાના દ્વાર બંધ કરી દીધા હતા. હાલમાં 13 દેશ આ પ્રકારના ટ્રાવેલ પ્રતિબંધોને આધીન છે.

બીજા દેશોમાં જન્મેલા અને અમેરિકામાં વસવાટ કરતા લોકોની સંખ્યા 2016ની તુલનામાં 2019માં ત્રણ ટકા વધારે હતી. પરંતુ અમેરિકામાં કયા લોકો વસવાટ કરવા આવ્યા છે તેમાં ફેરફાર થયો છે.

મેક્સિકોમાં પેદા થયેલા અમેરિકન નાગરિકોની ટકાવારી ટ્રમ્પના શાસન દરમિયાન સતત ઘટી છે. બીજી તરફ લેટિન અમેરિકાના બાકીના દેશોમાંથી અહીં આવનારાઓની સંખ્યા વધી છે. 

અમેરિકામાં કાયમી ધોરણે વસવાટ કરવાના વિઝા આપવાના ધોરણો પણ બહુ ચુસ્ત થઈ ગયા છે. ખાસ કરીને જેમના સ્વજનો પહેલેથી અમેરિકામાં રહેતા હોય તેમના માટે આ વિઝા મેળવવા મુશ્કેલ બની ગયા છે.

મેક્સિકો અને અમેરિકાની સરહદ પર દીવાલ બનાવવાની રાષ્ટ્રપતિ ટ્રમ્પની શપથ પણ માઇગ્રન્ટ વિરોધી નીતિનું પ્રતીક છે.

યુએસ કસ્ટમ્સ ઍન્ડ બોર્ડર પ્રોટેક્શન અનુસાર 19 ઓક્ટોબર સુધીમાં 371 માઇલ લાંબી દીવાલ બની ગઈ હતી. પરંતુ આ દીવાલ અમેરિકા આવવાની ઇચ્છા ધરાવતા લોકોને રોકવામાં નિષ્ફળ રહી છે. અમેરિકા-મેક્સિકો બોર્ડર પર પકડાયેલા માઇગ્રન્ટ્સની સંખ્યા 2019માં 12 વર્ષની ટોચે પહોંચી ગઈ હતી. તેમાંથી મોટા ભાગના લોકો ગ્વાટેમાલા, હોંડુરસ અને અલ સાલ્વાડોરના હતા જ્યાં હિંસા અને ગરીબી એટલી છે કે લોકો શરણ શોધવા અને બીજી જગ્યાએ વસવાટ કરવા માટે લાચાર...